ผลิตโชค อายนบุตร

ผลิตโชค อายนบุตร (ชื่อเล่น: เป๊ก; เกิด 9 สิงหาคม พ.ศ. 2527) เป็นนักร้อง พิธีกร นายแบบ นักพากย์ พรีเซนเตอร์ และไอคอนชาวไทย เป๊กถูกจับตามองในฐานะศิลปินที่มีความสามารถครบเครื่อง เป็นหนึ่งในศิลปินไทยคุณภาพที่มีน้ำเสียงเป็นเอกลักษณ์ ร้องเพลงเพราะ มีไลน์เต้นสวยงามเป็นธรรมชาติ และยืนระยะอยู่ในวงการเพลงมายาวนานถึง 14 ปี นอกจากนั้นเป๊กยังเป็นตัวแทนUnicef โดยเมื่อเดือนพฤศจิกายน 2561 เป๊กได้รับมอบหมายให้เดินทางไปช่วยเหลือเด็กๆ ที่ประเทศเคนยาในทวีปแอฟริกาเป็นเวลา 1 เดือน

ในด้านอื่นๆ ในปี 2561 เขาเป็นบุคคลแห่งปี, ที่สุดของคนบันเทิงในปี 2561 ฝ่ายชาย โดยหนังสือพิมพ์คมชัดลึก เขามีชื่อเป็นลำดับที่ 1 ของสวนดุสิตโพล ที่สุดแห่งปี 2561 นักร้องเพลงไทยสากลชายที่คนชื่นชอบมากที่สุด ร้อยละ 46.99 ซึงปีที่แล้วมีชื่อที่อยู่ในลำดับสอง โพลเดียวกัน มีคะแนนสำรวจร้อยละ 34.44 และอยู่ในลำดับที่ 1 ของโพลดารา หนังสือพิมพ์ไทยรัฐ โพลที่สำรวจจากดารานักร้องด้วยกันเอง ในประเภทนักร้องในดวงใจ ร้อยละ 17.8จากปีที่แล้ว ที่เขาติดลำดับที่ 2 ใน 2 ประเภท คือ ประเภทนักร้องในดวงใจ ร้อยละ 10.5 และ ลำดับที่ 2 ประเภทดาวรุ่งพุ่งแรง ร้อยละ 19.9

ปี 2560 เขาอยู่ในลำดับที่ 4 ดาราที่ถูกค้นชื่อใน Google มากที่สุด นอกจากความสำเร็จในไทย เขายังได้รับความสนใจในระดับนานาชาติจนคว้ารางวัล Best Asian Artist Thailand(ที่สุดของศิลปินไทย) จากเวทีประกาศรางวัลยักษ์ใหญ่ของเกาหลีใต้ 2018 Mnet Asian Music Awards ที่ฮ่องกง เมื่อวันที่ 14 ธันวาคม 2561

ผลิตโชค เกิดเมื่อวันที่ 9 สิงหาคม พ.ศ. 2527 ได้เข้าศึกษาระดับอนุบาลที่โรงเรียนอนุบาลพิษณุโลก แต่ยังไม่จบระดับอนุบาล บิดาก็ต้องย้ายไปทำงานที่ประเทศออสเตรเลีย จึงย้ายไปทั้งครอบครัวเป็นเวลาประมาณ 7 ปี ได้ศึกษาชั้นอนุบาลและชั้นประถมที่โรงเรียน Cabramatta Public School ในซิดนีย์ ประเทศออสเตรเลีย ต่อมาได้ย้ายกลับมาเมืองไทย และศึกษาระดับมัธยมที่โรงเรียนนานาชาติเอกมัย, โรงเรียนเตรียมอุดมศึกษาน้อมเกล้า โรงเรียนนวมินทราชินูทิศ เตรียมอุดมศึกษาน้อมเกล้า สายศิลป์ภาษา(อังกฤษ–ฝรั่งเศส) และสำเร็จการศึกษาระดับปริญญาตรีจาก สาขาวิชาดุริยางคศาสตร์สากล คณะศิลปกรรมศาสตร์ มหาวิทยาลัยศรีนครินทรวิโรฒ ปัจจุบันกำลังศึกษาระดับปริญญาโทศิลปศาสตรมหาบัณฑิต (การจัดการธุรกิจการท่องเที่ยวและการบริการ) วิทยาลัยการท่องเที่ยวและการบริการ มหาวิทยาลัยรังสิต
พ่อกับแม่เป๊กได้แยกทางกัน คุณแม่ได้ย้ายไปอยู่กับครอบครัวใหม่ที่ฮอลแลนด์ แต่เป๊กอยากเดินตามฝันของตัวเอง จึงเลือกที่จะอยู่กับพ่อที่เมืองไทย ตั้งแต่อายุ 15 ปี 
ชื่อของ ผลิตโชค มีที่มาจากตามธรรมเนียมของโบรานสืบต่อมา บุคคลที่ใช้นามสกุลอายนบุตรนี้จะต้องมีชื่อขึ้นต้นด้วยตัว ผ มีการตั้งชื่อเป็นกลอนนามสกุล อายนบุตร เป็นนามสกุลพระราชทานของรัชกาลที่ 6

พ.ศ. 2545 เป๊กฝึกกับแกรมมี่ประมาณ 7 ปีก่อนเดบิวต์ ทั้งการร้องเพลง การเต้น การใช้ห้องอัดเสียง การใช้ไมค์ และได้เป็นสมาชิกวงดนตรีชื่อ G-BOYZ สังกัดจีเอ็มเอ็ม แกรมมี่ ร่วมกับฟิล์ม รัฐภูมิ โตคงทรัพย์ และแบงค์ พิสิษฐ คำยอด มีผลงาน 2 เพลง คือเพลง "ยิ้ม ยิ้ม" (ต้นฉบับ:ศรีพรรณ ชื่นชมบูรณ์) และเพลง "ไม่รู้จะเลือกใคร" (ต้นฉบับ: ชาคริต แย้มนาม) โดยได้ออกมิวสิกวีดีโอเพลงเปิดตัว คือ เพลง "ยิ้ม ยิ้ม" ภายหลังเป็นนักร้องเดี่ยวในสังกัดจีเอ็มเอ็ม แกรมมี่

พ.ศ. 2548 เป๊กมีผลงานที่เป็นที่รู้จักจากเพลง "ไม่มีใครรู้" ในอัลบั้ม "One Man Story" ชุดที่ 1 จากนั้นจึงมีผลงานอัลบั้มชุดแรกชื่อ "One ผลิตโชค" ออกมาในปีเดียวกันซึ่งก็ประสบความสำเร็จ มีเพลงดังไม่ว่าจะเป็นเพลง "หรือแค่ขำ ๆ ", "ใจหนึ่งก็รักอีกใจก็เจ็บ" และ "นิทานหิ่งห้อย" จากนั้นก็ได้ร่วมงานอีกครั้งใน "One Man Story #2 อัลบั้ม Love Passion" มีเพลงดังคือ “ชู้ในใจ” และจากนั้นก็ออกผลงานเดี่ยวชุดที่ 2 คือ "I'm in Love" หลังจากนั้นในปี พ.ศ. 2551 ได้รวมตัวกันตั้งวงทรีโอในนาม "เป๊ก-อ๊อฟ-ไอซ์" กับอัลบั้ม "Together" มีเพลงดังอย่าง "แค่คนโทรผิด" โดยมีเพลง "ไม่รักอย่าทำให้คิด" เป็นเพลงเดี่ยวของตนเองในอัลบั้มและเมื่อเดือนกุมภาพันธ์ พ.ศ. 2553 เป๊กได้ย้ายจากค่ายแกรมมี่มาอยู่กับค่ายเอ็กแซ็กท์

ในปี 2555 เป๊กออกอัลบั้มกับค่าย Humbrella ในเครือของ ค่าย GMM Grammy มีซิงเกิ้ลเพลง "อยากให้แววตาฉันเป็นคนอื่น (Why)" ปี 2559 นอกจากนั้นเป๊กยังเคยเป็นพิธีกรรายการดิสนี่ย์ คลับ และรายการ Wake Club และพากย์เสียงให้แก่ภาพยนตร์หลายเรื่อง เช่น "แฮร์รี่ พอตเตอร์ " พากย์เป็น เพอร์ซี่ วีสลี่ย์, ภาพยนตร์เรื่อง "Happy Feet" เป็นมัมเบิล และพากย์เป็น ปีเตอร์แพน ในภาพยนตร์การ์ตูนเรื่อง "Peter Pan2" ในปี 2558 เป๊ก ผลิตโชคเป็นเทรนเนอร์ในรายการ "The Trainer" ซีซันที่ 5 อีกด้วย

ปี 2560 เป๊กเป็นผู้เข้าแข่งขันในรายการ "The Mask Singer หน้ากากนักร้อง ซีซั่นที่ 1" ทางช่องเวิร์คพอยท์ ในนามหน้ากากจิงโจ้ และเป็นผู้ชนะของกรุ๊ป D ซึ่งการที่เขาเข้าร่วมแข่งขันในรายการนี้ทำให้มีแฟนคลับของผลิตโชคเพิ่มขึ้นอย่างมาก โดยแฟนคลับผู้หญิง เรียกว่านุช ถ้าแฟนคลับผู้หญิงมากันหลายคน เรียกว่านุชes โดยแฟนคลับผู้ชาย เรียกว่านุชา และแฟนคลับเพศทางเลือก เรียกว่า นิชนุช และยังแบ่งเป็นแฟนคลับเป็นหลากหลายสายหลายประเภท และออกอัลบั้มกับค่ายไวท์มิวสิค ในเครือของ GMM Grammy มีซิงเกิลเพลง "โทษที่เอาแต่ใจ (Sorry)" อัปโหลดขึ้นเว็บไซต์ยูทูบครั้งแรกในวันที่ 10 กรกฎาคม พ.ศ. 2560 และเพลง "นี่แหละความรัก (This is Love)" อัปโหลดมิวสิควิดีโอเนื้อร้องขึ้นเว็บไซต์ยูทูบครั้งแรกในวันที่ 16 ธันวาคม พ.ศ. 2560และมิวสิควีดีโออัปโหลดขึ้นเว็บไซต์ยูทูบครั้งแรกในวันที่ 19 มกราคม พ.ศ. 2561

ปี 2561 เป๊กออกซิงเกิลเพลง "First Lady (ซิงเกิ้ลของผลิตโชค อายนบุตร)" อัปโหลดมิวสิควิดีโอเนื้อร้องขึ้นเว็บไซต์ยูทูบครั้งแรกในวันที่ 17 เมษายน พ.ศ. 2561 และมีคอนเสิร์ตของตัวเองเป็นครั้งแรก ชื่อ "PECK PALITCHOKE "First Date Concert" 20-22 เมษายน 2561 ชั้น 5 ห้างสรรพสินค้าสยามพารากอน และในปีเดียวกันนี้ในช่วง 30 เมษายน - 4 พฤษภา มีงาน FRUITA PRESENTS "One Man Story" Exhibiton ที่บริเวณลาน Atrium 2 ชั้น G สยามเซ็นเตอร์ เป็นงานนิทรรศการภาพวาดเป๊ก โดยเรือนช่างศิลป์ กลางปีเป๊กออกซิงเกิลเพลง "I'M OK(ซิงเกิ้ลของผลิตโชค อายนบุตร)" มิวสิควีดีโออัปโหลดขึ้นทางแอปพลิเคชันและเว็บไซต์ไลน์ทีวีครั้งแรกในวันที่ 25 มิถุนายน พ.ศ. 2561และมิวสิควีดีโออัปโหลดขึ้นเว็บไซต์ยูทูบครั้งแรกในอีกหนึ่งเดือนต่อมา ซึ่งเพลงนี้เป๊กได้ร่วมแต่งทำนองร่วมกับธารณ ลิปตพัลลภ สมาชิกวงลิปตา ซึ่งแทนเป็นโปรดิวเซอร์ในเพลงนี้ด้วย และช่วงปลายปี เป๊กมีผลงานเพลงภาษาอังกฤษเพลงแรกในชีวิตของการเป็นนักร้อง หลังจากออกรายการ The Mask Singer หน้ากากนักร้อง ซีซันที่ 1 สวมหน้ากากจิงโจ้ด้วยการร้องcover เพลงภาษาอังกฤษหลายเพลง เช่น Shape of You และ Love on top เป็นต้น จนเป็นที่ชื่นชมในผลงานและความสามารถอีกด้านภาษาในการร้องเพลง นั่นคือเพลง Nobody like you โดยร่วมกับ Hollaphonic มิวสิควีดีโออัปโหลดขึ้นเว็บไซต์ยูทูบครั้งแรก เมื่อวันที่ 27 กันยายน พ.ศ. 2561 และออกมิวสิควีดีโอเพลง First Lady ฉบับ Remix เวอร์ชั่นใหม่ ร่วมกับ Hollaphonic ฉบับเอ๊กซ์คลูซีพโดย Joox อัปโหลดมิวสิควิดีโอขึ้นเว็บไซต์ยูทูบครั้งแรกในวันที่ 19 ธันวาคม พ.ศ. 2561

เป๊กมีโรคประจำตัวคือเลือดจางธาลัสซีเมีย และเป๊กให้สัมภาษณ์ในรายการตกมันส์บันเทิงเมื่อ 24 เมษายน 2558 ว่า เคยประสบอุบัติเหตุทางน้ำจากการเล่นเจตสกีที่หัวหินเมื่อ 23 มีนาคม พ.ศ. 2558 ทำให้ใบหน้ากระแทกโขดหิน เย็บกว่า 20 เข็ม จมูกหักจนต้องศัลยกรรม

เป๊กอุปสมบทในวันที่ 5 พฤศจิกายน 2559 ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ณ วัดบวรนิเวศราชวรวิหาร ได้ฉายาทางธรรมว่า "พระปุญญภาโค" แปลว่า ผู้มีส่วนแห่งบุญ

ด้านงานสังคม ผลิตโชคได้ช่วยเหลือสังคมอยู่เสมอทุกครั้งที่มีโอกาส เป๊กและแฟนคลับร่วมกันบริจาคเงิน 5 แสนบาทจากการขายโฟโต้บุ๊ค Light และ Shadow สมทบทุนให้กับUNICEF และเมื่อต้นเดือนธันวาคม 2018 เป๊กก็รวบรวมเงิน พร้อมจัดสรรปันส่วนยอดขายโฟโต้บุ๊คจาก 2 เล่มดังกล่าว รวมเป็นเงินกว่า 6,156,000 บาท บริจาคให้กับมูลนิธิทั่วประเทศกว่า 24 แห่งโดยไม่มีการหักค่าใช้จ่าย

"บทความหลัก: รายชื่อผลงานเพลงของผลิตโชค อายนบุตร"ผลงานล่าสุดของผลิตโชค คือOfficialซิงเกิลเพลง"โทษที่เอาแต่ใจ (Sorry)" คลิปมิวสิควิดีโอนี้อัปโหลดขึ้นเว็บไซต์ยูทูบครั้งแรกในวันที่ 10 กรกฎาคม พ.ศ. 2560 เป็นเพลงไทยเพลงแรกที่มียอดดาวน์โหลด iTunesประจำสัปดาห์ทะลุพัน (1330) และคลิปOfficialวิดีโอแบบเนื้อเพลง เพลง"นี่แหละความรัก (This is Love)" อัปโหลดขึ้นเว็บไซต์ยูทูบครั้งแรกในวันที่ 16 ธันวาคม พ.ศ. 2560 และติดชาร์ท iTunes ในสองสัปดาห์แรก และอยู่ในลำดับ 3 ของอันดับเพลงไทยที่มีคนฟัง ดู และโหวตมากที่สุดผ่านการรวมคะแนนจาก Youtube, Digital Vote, Spin และ iTunes ในสัปดาห์ที่ 47 (18 ธ.ค. - 24 ธ.ค.) และมีคอนเสิร์ตของตัวเองในปี 2561 ชื่อ "PECK PALITCHOKE "First Date Concert" 20-22 เมษายน 2561 ที่ Paragon Hall ชั้น 5 ห้างสรรพสินค้าสยามพารากอน"บทความหลัก: รายชื่อผลงานคอนเสิร์ตของผลิตโชค อายนบุตร"ปี 2018

ปี 2017